hotchpotch/miracl-hf-unified huggingface dataset:
অনুত্তরযোগতন্ত্র
অণুত্তরযোগতন্ত্র বা ব্লা-না-মেদ-পা'ই-র্গ্যুদ () একটি বৌদ্ধ তন্ত্র বিশেষ।
র্ন্যিং মা ধর্মসম্প্রদায়ের মহাযোগযানকে অণুত্তরযোগতন্ত্রের সমতুল বলে ধরা হয়। তিব্বতী বৌদ্ধধর্মে গ্সার-মা বা নতুন অনুবাদ বৌদ্ধসম্প্রদায়গুলি চর্যাতন্ত্রযান, ক্রিয়াতন্ত্রযান, যোগতন্ত্রযান ও অণুত্তরযোগতন্ত্র এই চার ধরনের তন্ত্রের মধ্যে অণুত্তরযোগতন্ত্রকে সর্বোত্তম বলে মনে করে। এই তন্ত্র মহামুদ্রা তত্ত্বের সঙ্গে সম্পর্কিত। এই তন্ত্রের মাধ্যমেই গৌতম বুদ্ধ প্রজ্ঞা ও ধ্যানের মাধ্যমে বোধিলাভের পথের শিক্ষাদান করেছেন বলে গ্সার-মার গেলুগ ধর্মসম্প্রদায় মনে করেন। তিব্বতী বৌদ্ধধর্মে এই তন্ত্র উৎপত্তিক্রম ও সম্পন্নক্রম এই দুইটি স্তরে সাধনা করা হয়। ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে দ্বারা রচিত জাব-মো-নাং-দোন নামক বিখ্যাত তিব্বতী গ্রন্থে এই তন্ত্র সম্বন্ধে বিস্তৃত আলোচনা করা হয়েছে।
গুহ্যসমাজ, যমান্তক, চক্রসম্বর, হেবজ্র ও কালচক্র এই পাঁচ ধরনের অণুত্তরযোগতন্ত্র প্রধানত মহাযোগতন্ত্র, যোগিনীতন্ত্র ও অদ্বৈততন্ত্র এই তিন ভাগে বিভক্ত।
পালযুগে উদ্ভূত মহাযোগতন্ত্রকে তিব্বতে ফা-র্গ্যুদ () বলা হয়। শাক্য ও কাগ্যু ধর্মসম্প্রদায়ের মতে এই তন্ত্র আনন্দদায়ক সচেতনতার অভ্যাসের ওপরে জোর দেয়। পরবর্তীকালে গেলুগ ধর্মসম্প্রদায় এই তন্ত্রকে মায়াকায়ার মাধ্যমে বুদ্ধত্বপ্রাপ্তির সাধন হিসেবে উল্লেখ করে। গুহ্যসমাজ ও যমান্তক এই তন্ত্রের দুইটি ভাগ।
যোগিনীতন্ত্রকে তিব্বতে মা-র্গ্যুদ () বলা হয়। চক্রসম্বর, হেবজ্র ও চণ্ডমহারোষণ এই তিনটি তন্ত্র যোগিনীতন্ত্রের অন্তর্গত। এই তন্ত্রে তৃষ্ণার সদ্ব্যবহারের ওপর জোর দিয়ে প্রভাস্বরের উপর মনোযোগ নিবদ্ধ করা হয়।
এই তন্ত্রে ক্রোধ ও তৃষ্ণা উভয়কে অবিদ্যাকে প্রতিষেধকরূপে ব্যবহার করা হয়। কালচক্র এই তন্ত্রের একমাত্র উদহারণ, যদিও শাক্য ধর্মসম্প্রদায় হেবজ্রকেও এই তন্ত্রের অন্তর্গত করে।
বৃহদ্রথ
বৃহদ্রথ, বা মহারথ বৃহদ্রথ রাজবংশ নামক মগধ সাম্রাজ্যের প্রথমদিককার রাজবংশের প্রতিষ্ঠাতা। মহাভারত ও পুরাণ অনুসারে তিনি ছিলেন চেদীর কুরু রাজা বসুর পাঁচ পুত্রের মধ্যে জেষ্ঠ্য ও তার মাতার নাম রাণী গিরিকা। এছাড়া ঋগ্বেদেও (I.36.18, X.49.6) বৃহদ্রাথের নাম পাওয়া যায়।
সকল পুরাণেই বৃহদ্রথের উত্তরাধিকারী হিসাবে তার বোন আমনার নাম উল্লেখ করা হয়েছে। কুশাগ্র তার পুত্র ঋষভকে ক্ষমতা হস্তান্তর করেন। পুষ্পবন্ত (বা পুষ্যবন্ত বা পুণ্যবন্ত) ছিলেন কুশাগ্রর পুত্র। পুষ্পবন্ত তার পুত্র সত্যহিতকে (সত্যধৃত) ক্ষমতা কাছে হস্তান্তর করেন। সত্যহিতের পুত্র ছিলেন সুধানভান (বা সুধর্মন, ধনুশের ধর্মত্তম)। ধনুশ তার পুত্র সর্বকে (বা উর্জা, জাতু বা জাহু বা জন্তু) কাছে ক্ষমতা হস্তান্তর করেন। সর্ব তার পুত্র সম্ভবকে ক্ষমতা কাছে হস্তান্তর করেন। অগ্নি পুরাণ মতে, সম্ভব তার পুত্র জরাসন্ধকে কাছে ক্ষমতা হস্তান্তর করেন যিনি ছিলেন মহাভারতের মহান শক্তিশালী রাজা। কিন্তু অন্যান্য পুরাণে বংশগতির তালিকায় বৃহদ্রথকে হয় জন্তু ও জরাসন্ধ বা সম্ভব ও জরাসন্ধের মাঝামাঝি বলে উল্লেখ রয়েছে। জরাসন্ধ তার পুত্র সহদেবকে ক্ষমতা হস্তান্তর করেন যিনি কুরুক্ষেত্রের যুদ্ধে মৃত্যুবরণ করেন।
স্বয়ম্ভু রাধারমণ মন্দির
স্বয়ম্ভু শ্রীরাধারমণ মন্দির হল বৃন্দাবনের একটি পুরনো হিন্দু মন্দির। এই মন্দিরে কৃষ্ণকে "রাধারমণ" রূপে পূজা করা হয়। ১৫৪২ সাল নাগাদ গোপাল ভট্ট গোস্বামীর অনুরোধে এই মন্দির নির্মিত হয়। এই মন্দিরের কারুকার্য সুন্দর। গৌড়ীয় বৈষ্ণবদের কাছে এই মন্দির বিশেষ পবিত্র। এই মন্দিরে রাধার বিগ্রহের পাশে মন্দিরের মূল শালগ্রাম শিলাগুলি এখনও রাখা আছে।
“রাধারমণ” কথার অর্থ “রাধার প্রেমিক”। প্রায় ৫০০ বছর আগে গোপাল ভট্ট গোস্বামী এই মন্দিরটি প্রতিষ্ঠা করেছিলেন।
চৈতন্য মহাপ্রভুর প্রয়াণের পর গোপাল ভট্ট গোস্বামী অত্যন্ত শোকগ্রস্থ হয়ে পড়েছিলেন। কথিত আছে, এই সময় তিনি স্বপ্নে তাঁর প্রভুর দর্শন পান। স্বপ্নাদেশ অনুসারে তিনি নেপালে গিয়ে কালী-গণ্ডকী নদীতে স্নান করেন। নদীতে পাত্র ডোবানোর সময় তিনি কতকগুলি শালগ্রাম শিলা পেয়েছিলেন। তিনি শিলাগুলিকে নদীতে ফেলে দেন। কিন্তু দ্বিতীয়বার পাত্র ডোবানোর সময় আবার কিছু শালগ্রাম শিলা তাঁর পাত্রে উঠে আসে। তিনি গুনে দেখেন মোট ১২টি শালগ্রাম শিলা তাঁর পাত্রে উঠে এসেছে।
কথিত আছে, জনৈক ভক্ত এই শালগ্রাম শিলাগুলির জন্য কিছু পোষাক ও গয়না দান করতে ইচ্ছুক হন। কিন্তু শিলায় এগুলি নিবেদন করতে সম্মত হননি। আবার ভক্তের দান তিনি ফিরিয়েও দেননি। তাই দানসামগ্রীকে তিনি শিলাগুলির সঙ্গেই রেখে দিতেন। এক পূর্ণিমার সন্ধ্যায় শিলাগুলিকে পূজা করে তিনি একটি বেতের ঝুড়ি চাপা দিয়ে রাখতেন। রাতে সামান্য বিশ্রামের পর ভোরবেলা তিনি যমুনায় স্নান করতে যেনে। স্নান করে ঝুড়ি সরিয়ে শিলাগুলিকে পূজা করতে গিয়ে গোপাল ভট্ট গোস্বামী দেখেন সেখানে শিলার সগে একটি বংশীধারী কৃষ্ণমূর্তিও রয়েছে। শিলাগুলিকে গুণে তিনি দেখেন সেখানে ১২টির জায়গায় ১১টি শিলা ও একটি মূর্তি রয়েছে। ভক্তদের বিশ্বাস অনুসারে, দামোদর শিলা ত্রিভঙ্গানন্দ কৃষ্ণের রূপ ধারণ করেছিলেন। শালগ্রাম শিলা থেকে আপনাআপনি পূর্ণাঙ্গ মূর্তিতে রূপান্তরিত হওয়ার জন্য এই মূর্তিটিকে স্বয়ম্ভু রাধারমণ নামে ডাকা হয়। ভক্তরা এই বিগ্রহটিকে জাগ্রত মনে করেন। তাঁদের বিশ্বাস, রাধারমণ নির্দিষ্ট পরিবারকে তাঁর দৈনিক সেবার সুযোগ দেন। এই ভাবেই “পাথর থেকে মূর্তিতে রূপান্তরিত হয়ে কৃষ্ণ তাঁর ভক্তের ইচ্ছা পূর্ণ করেছিলেন।” রাধারমণের সঙ্গে সম্পর্কিত কিংবদন্তিটি কৃষ্ণভক্তিবাদে ঈশ্বর-মানব প্রণয় সম্পর্ক-সংক্রান্ত মতবাদের ইতিহাসে একটি গুরুত্বপূর্ণ অধ্যায় মনে করা হয়।
এই মন্দিরেই একটি আলাদা চত্বরে গোপাল ভট্ট গোস্বামীর সমাধি আছে। চৈতন্য মহাপ্রভুর ব্যবহৃত একটি বস্ত্রখণ্ডও এই মন্দিরে রক্ষিত আছে।
মুর্শিদকুলি খাঁ
মুর্শিদ কুলি খান ছিলেন বাংলার প্রথম নবাব। এছাড়াও বিভিন্ন নথি-পত্র নির্দেশ করে তিনিই মুঘল সম্রাট আওরঙ্গজেবের মৃত্যুপরবর্তী প্রথম স্বাধীন নবাব। তার উপর মুঘল সাম্রাজ্যের নামমাত্র আধিপত্য ছিল, সকল ব্যবহারিক উদ্দেশ্যেই তিনি বাংলার নবাব ছিলেন।
তার পরিবার সম্পর্কে কয়েক প্রকার মতভেদ রয়েছে। প্রথম সংস্করণমতে মুর্শিদ কুলি খানকে, হাজি শফি ইসফাহানি নামে ইরানের একজন উচ্চপদস্থ মুঘল কর্মকর্তা ক্রীতদাস হিসেবে ক্রয় করেন। ইসফাহানিই তাকে শিক্ষিত করে তুলেন। ভারতে ফেরার পর তিনি মুঘল সাম্রাজ্যে যোগদান করেন। ১৭১৭ সালে সম্রাট আওরঙ্গজেব তাকে কার্তালাব খান নামে ইসলাম ধর্মে স্থানান্তরিত করেন ও বাংলার গভর্নর নিযুক্ত করেন। অপর সংস্করনমতে তিনি ছিলেন, মারাঠা জেনারেল মুহাম্মদ কুলি খানের নাতি। কিন্তু সবচেয়ে জনপ্রিয় হলো মুর্শিদ কুলি খান দরিদ্র দাক্ষিণাত্য মালভূমি ওড়িয়া ব্রাহমীয় পরিবারে জন্মগ্রহন করেন। ক্রীতদাস হিসেবে বিক্রি হওয়ার পূর্বেই পারস্যের বণিক ইসফাহান তাকে ক্রয় করে ইসলাম ধর্মে স্থানান্তরিত করেন এবং নাম পরিবর্তন করে "মুহাম্মদ হাদী" বা "মির্জা হাদী" রাখেন। তিনি বেরার প্রদেশের দেওয়ান হাজী আব্দুল্লাহ কুরাইশির অধীনে চাকরী নেন। পরবর্তীতে বেরার প্রদেশের দেওয়ান সম্রাট আওরঙ্গজেবের অধীনে চলে আসে।
রিচার্ড স্মোলি
রিচার্ড এরেট স্মোলি ছিলেন রাইস ইউনিভার্সিটির পদার্থবিজ্ঞান এবং রসায়নের একজন অধ্যাপক। তিনি ১৯৯৬ সালে রসায়নে নোবেল পুরস্কার লাভ করেন।
স্মলি ১৯৬৫ সালে মিশিগান বিশ্ববিদ্যালয় থেকে বিএসসি ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৭৩ সালে পিএইচডি ডিগ্রি লাভ করেন। তিনি শিকাগো বিশ্ববিদ্যালয় এ ডক্টরেটোত্তর গবেষণা সম্পন্ন করেন।
হ্যারল্ড ওয়াল্টার ক্রোটো
হ্যারল্ড ওয়াল্টার ক্রোটো একজন ইংরেজ রসায়নবিজ্ঞানী। তিনি ১৯৯৬ সালে রসায়নে নোবেল পুরস্কার লাভ করেন। তিনি বর্তমানে ফ্লোরিডা স্টেট ইউনিভার্সিটির একজন অধ্যাপক। তিনি তার কর্মজীবনের অধিকাংশ সময় কাটিয়েছেন সাসেক্স বিশ্ববিদ্যালয় এ।
তিনি শেফিল্ড বিশ্ববিদ্যালয় থেকে ১৯৬১ সালে বিএসসি এবং ১৯৬৪ সালে পিএইচডি ডিগ্রি অর্জন করেন। তিনি ১৯৬৭ সালে সাসেক্স বিশ্ববিদ্যালয় এ শিক্ষক হিসেবে যোগদান করেন। তিনি ১৯৭৫ সালে পূর্ণ অধ্যাপক পদে উন্নীত হন। তিনি ২০০২-২০০৪ সাল পর্যন্ত রয়েল সোসাইটি অব কেমিস্ট্রির প্রেসিডেন্টের দায়িত্ব পালন করেন।
শেফিল্ড বিশ্ববিদ্যালয়
শেফিল্ড বিশ্ববিদ্যালয় ইংল্যান্ডের দক্ষিণ ইয়র্কশায়ারের শেফিল্ডে অবস্থিত একটি বিশ্ববিদ্যালয়। এটি রাসেল গ্রুপ এর অন্যতম সদস্য।
জ্ঞানবাপি মসজিদ
জ্ঞানবাপি মসজিদ (হিন্দি: ज्ञानवापी मस्जिद; "জ্ঞানের কূপ") বা আলমগিরি মসজিদ () হল মুঘল সম্রাট আওরঙ্গজেব কর্তৃক স্থাপিত একটি মসজিদ। এটি বারাণসী শহরের ললিতা ঘাটের কাছে দশাশ্বমেধ ঘাটের উত্তরে অবস্থিত।
মসজিদের ৭১ মিটার উঁচু মিনারগুলি ১৯৪৮ সালের বন্যায় ভেঙে পড়ে। আওরঙ্গজেব কাশী বিশ্বনাথ মন্দির ধ্বংস করে মন্দিরের ধ্বংসাবশেষ দিয়ে এই মসজিদ নির্মাণ করিয়েছিলেন। মন্দিরের ভিত্তি, স্তম্ভ ও সম্মুখভাগের দেওয়ালে আদি হিন্দু মন্দিরটির কিছু কিছু নিদর্শন স্পষ্ট দেখা যায়। পুরনো মন্দিরের পাঁচিলটি মসজিদের অন্তর্ভুক্ত হয়। মন্দিরের কিছু কিছু অংশ এখনো মসজিদের গায়ে রাখা আছে। মন্দিরের সামনের অংশটি তাজমহলের অনুকরণে নির্মিত।
১৭৮০ সালে হিন্দু মারাঠা রানি অহল্যা বাই হোলকার কাশী বিশ্বনাথ মন্দির পুনর্নির্মাণ করেন। নবনির্মিত মন্দিরটি মসজিদের পাশেই নির্মিত হয়। সেই সময় থেকে মন্দির ও মসজিদ দুটি শান্তিপূর্ণভাবে সহাবস্থান করছে। দুইয়ের মাঝে লোহা ও কাঁটাতারের বেড়া আছে। দুইয়ের মাঝে জ্ঞানবাপি নামে কুয়োটিও আছে। হিন্দুরা বিশ্বাস করে, আওরঙ্গজেব মন্দির আক্রমণ করলে মন্দিরের শিবলিঙ্গটিকে এখানে লুকিয়ে রাখা হয়েছিল।
রামজন্মভূমি চত্বরের বাবরি মসজিদ ধ্বংস করার পর হিন্দু করসেবকরা ওই স্থানে হিন্দু মন্দির স্থাপনের দাবি জানায়। 
১৯৯২ সালের ডিসেম্বর মাসে এই ঘটনা ঘটার পর এক হাজার পুলিশ দিয়ে কাশী বিশ্বনাথ মন্দির ও জ্ঞানবাপি মসজিদ ঘিরে দেওয়া হয়েছিল। মসজিদটি এখনও চালু আছে। এটি ধর্মস্থান (বিশেষ সুবিধা) আইন, ১৯৯১ অনুসারে বিশেষ সুরক্ষা পেয়ে থাকে।
ঘৃষ্ণেশ্বর মন্দির
ঘৃষ্ণেশ্বর জ্যোতির্লিঙ্গ মন্দির বা ঘুশ্মেশ্বর জ্যোতির্লিঙ্গ মন্দির হল হিন্দু দেবতা শিবের পবিত্রতম বারোটি জ্যোতির্লিঙ্গ মন্দিরের অন্যতম। এটি ভারতের মহারাষ্ট্র রাজ্যের আওরঙ্গাবাদ থেকে ৩০ কিলোমিটার এবং দৌলতাবাদ (দেবগিরি) থেকে ১০ কিলোমিটার দূরে ইলোরা গুহার কাছে অবস্থিত। শিবপুরাণের কোটিরুদ্র সংহিতার ৩২ ও ৩৩তম অধ্যায়ে এই জ্যোতির্লিঙ্গের উল্লেখ পাওয়া যায়।
মন্দিরের গাত্র-অলংকরণে প্রাগৈতিহাসিক মন্দির প্রথা ও প্রাগৈতিহাসিক স্থাপত্যশৈলীর মিশ্রণ দেখা যায়। মন্দিরে রক্ষিত শিলালিপিটি এখানকার পর্যটকদের কাছে একটি বিশেষ আকর্ষণ। মন্দিরটি লাল পাথরের তৈরি। এতে পাঁচটি চূড়া দেখা যায়। বর্তমান মন্দিরটি অষ্টাদশ শতাব্দীতে নির্মিত। এর গাতে হিন্দু দেবদেবীর মূর্তি খোদিত আছে।
কথিত আছে, বেরুলের শিবভক্ত উপজাতি-প্রধান ঘৃষ্ণেশ্বরের কৃপায় এখানে গুপ্তধনখুঁজে পেয়েছিলেন। এই টাকায় তিনি মন্দিরটির সংস্কার করান ও শিখরসিঙ্গনপুরে একটি হ্রদ প্রতিষ্ঠা করেন। গৌতমীবাল (বায়জাবাই) ও অহল্যাবাই হোলকারও ঘৃষ্ণেশ্বরের মন্দির সংস্কার করিয়েছিলেন। মন্দিরের উপরে লাল পাথরে দশাবতারের মূর্তি খোদিত হয়েছে। দরবার কক্ষটিতে ২৪টি স্তম্ভ আছে। এই স্তম্ভগুলিতেও সুন্দর চিত্র খোদাই করা আছে। দরবার হলে নন্দিকেশ্বরের মূর্তিও আছে। গর্ভগৃহের আয়তন ১৭ ফুট X ১৭ ফুট। লিঙ্গমূর্তিটি পূর্বমুখী। মন্দিরের আধ-কিলোমিটারের মধ্যেই ইলোরা গুহা। অহল্যাবাই হোলকারের সময় মন্দিরের সুন্দর প্রাচীরটিও নির্মিত হয়েছিল।
শিবপুরাণ অনুসারে, দক্ষিণ ভারতে দেবগিরি পর্বতে ব্রহ্মবেত্তা সুধর্ম নামে এক ব্রাহ্মণ তাঁর পত্নী সুদেহাকে নিয়ে বাস করতেন। ব্রাহ্মণ দম্পতির সন্তান ছিল না বলে সুদেহার মনে দুঃখ ছিল। সন্তানলাভের সবরকম চেষ্টা করেও তিনি ব্যর্থ হয়েছিলেন। সুদেহা তখন তাঁর বোন ঘুশ্মার সঙ্গে তাঁর স্বামীর বিবাহের প্রস্তাব দেন। বোনের উপদেশ অনুসারে, ঘুশ্মা ১০১টি শিবলিঙ্গ নির্মাণ করে পূজা করেন এবং সেগুলিকে নিকটবর্তী হ্রদে বিসর্জন দেন। শিবের আশীর্বাদে ঘুশ্মার একটি সন্তান হয়। এতে ঘুশ্মা অহংকারী হয়ে ওঠেন এবং সুদেহা তাঁর বোনের প্রতি ঈর্ষান্বিত হন। ঈর্ষার বশে সুদেহা একদিন ঘুশ্মার ছেলেটিকে খুন করে যে হ্রদে ঘুশ্মা শিবলিঙ্গ বিসর্জন দিতেন, সেখানে দেহটি ফেলে দেন। পরদিন সকালে ঘুশ্মা ও সুধর্ম উঠে নিত্যকর্মে নিযুক্ত হন। সুদেহাও উঠে রোজকার কাজ শুরু করেন। ঘুশ্মার পুত্রবধূ অবশ্য তাঁর স্বামীর বিছানায় রক্তের দাগ দেখতে পান। ভয় পেয়ে তিনি সব কথা তাঁর শাশুড়িকে বলেন। ঘুশ্মা শিবের পূজায় নিযুক্ত ছিলেন। তিনি পূজার আসন ছেড়ে ওঠেন না। এমনকি সুধর্মও ওঠেন না। এমনকি রক্তের দাগ দেখেও ঘুশ্মার ভাবান্তর দেখা যায় না। তিনি বলেন, ‘যিনি আমাকে পুত্র দিয়েছেন, তিনিই আমার পুত্রকে রক্ষা করবেন।’ এই বলে তিনি শিবের নাম জপ করতে থাকেন। তারপর শিবলিঙ্গ বিসর্জন দিতে গিয়ে ঘুশ্মা দেখেন, তাঁর পুত্র আসছে। এতে ঘুশ্মা আনন্দিত বা দুঃখিত কিছুই হন না। শিব তখন আবির্ভূত হয়ে বলেন, ‘তোমার ভক্তিতে আমি তুষ্ট হয়েছি। তোমার বোনই তোমার পুত্রকে হত্যা করেছিল।’ ঘুশ্মা তখন শিবকে অনুরোধ করেন সুদেহাকে ক্ষমা করে দিতে। শিব তাতে সম্মত হন এবং ঘুশ্মাকে আরেকটি বর চাইতে বলেন। ঘুশ্মা বলেন, ‘আপনি যদি অনন্তকাল এখানে জ্যোতির্লিঙ্গরূপে অবস্থান করেন, তাহলে আমি খুশি হব।’ ঘুশ্মার অনুরোধে শিব সেখানে জ্যোতির্লিঙ্গরূপে অবস্থান করেন এবং ঘুশ্মার নামানুসারে এই লিঙ্গের নাম হয় ঘুশ্মেশ্বর বা ঘৃষ্ণেশ্বর। যে হ্রদে ঘুশ্মা শিবলিঙ্গ বিসর্জন দিতেন সেই হ্রদটির নাম হয় শিবালয়।•http://www.ghushmeshwar.com
হরিহর (দেবতা)
হরিহর হল হিন্দু দেবতা বিষ্ণু (হরি) ও শিবের (হর) একটি মিশ্র রূপ। এই রূপটি শঙ্করনারায়ণ ("শঙ্কর" মানে শিব, এবং "নারায়ণ" নামে বিষ্ণু) নামেও পরিচিত। বৈষ্ণব ও শৈব ধর্মাবলম্বীরা এই রূপটিকে সর্বোচ্চ ঈশ্বরের একটি রূপ হিসেবে পূজা করেন। একই পরমেশ্বরের দুটি ভিন্ন বৈশিষ্ট্যের সহাবস্থান বোঝাতেও হিন্দু দর্শনে "হরিহর" কথাটি ব্যবহার করা হয়ে থাকে। উল্লেখ্য, বিষ্ণু ও শিবের স্বরূপ (বৈদিক ও পৌরাণিক ধর্মশাস্ত্রের বর্ণনা অনুসারে) এবং তাদের ভিন্ন বা অভিন্ন অবস্থা হিন্দু দর্শনের বিভিন্ন শাখায় একটি বিতর্কের বিষয়।
হিন্দুধর্মের বৈচিত্র্যময় প্রকৃতি বিষ্ণু ও শিবকে ঘিরে একাধিক কিংবদন্তি ও প্রথার জন্ম দিয়েছে। কোনো কোনো সম্প্রদায়ের মতে শুধু বিষ্ণুই (ও তাঁর অবতারসমূহ) সর্বোচ্চ ঈশ্বর। আবার কোনো কোনো সম্প্রদায় শিবকে (তাঁর বিভিন্ন রূপভেদ সহ) সর্বোচ্চ ঈশ্বর মনে করে। কোনো কোনো সম্প্রদায়ের মতে শিব ও বিষ্ণু একই ঈশ্বরের দুটি ভিন্ন রূপ এবং উভয়েই পরমেশ্বর। আবার কোনো কোনো সম্প্রদায় পরমেশ্বরকে নিরাকার (অদ্বৈত) মনে করে। তাঁরা বিষ্ণু ও শিবকে নিরাকার ব্রহ্মের দুটি ভিন্ন রূপ মনে করেন।
বিভিন্ন ধর্মগ্রন্থ ও সেগুলির অনুবাদ উদ্ধৃত করে প্রত্যেক মতের স্বপক্ষেই প্রমাণ দেওয়া যায়। প্রত্যেক ক্ষেত্রেই একটি রূপকে অপর রূপের ঊর্ধ্বে রাখা হয়। তবে আজও শৈবরা শিবকে এবং বৈষ্ণবরা বিষ্ণুকে অন্যান্য দেবতাদের উপরে স্থান দেন।
শিবানন্দের মতে: "শিব ও বিষ্ণু এক ও অভিন্ন। তাঁরা স্বরূপত এক ও অভিন্ন। সর্বব্যাপী পরমাত্মা বা পরম সত্যের বিভিন্ন রূপের এই দুটি ভিন্ন নাম। ‘শিবস্য হৃদয়ং বিষ্ণুর্বিষ্ণোশ্চ হৃদয়ং শিবঃ’—শিব বিষ্ণুর হৃদয় ও একই ভাবে বিষ্ণু শিবের হৃদয়।"
স্বামীনারায়ণ মতেও বিষ্ণু ও শিব একই ঈশ্বরের দুটি ভিন্ন রূপ মাত্র। উল্লেখ্য, স্বামীনারায়ণ মতবাদ বৈষ্ণবদের মধ্যে সংখ্যালঘু হলেও সমসাময়িক স্মার্ত মতানুসারী হিন্দুধর্মে বেশ গুরুত্বপূর্ণ একটি মত।
হরিহরের মূর্তিটির অর্ধেক অংশ শিবের মতো, অর্ধেক অংশ বিষ্ণুর মতো। শিব অর্ধের মাথায় জটা, কোনো কোনো ক্ষেত্রে বাঘছাল পরা। এই অর্ধের গায়ের রং সাদাটে, কোথাও কোথাও ছাইমাখা। বিষ্ণু অর্ধটি মুকুট ও অন্যান্য অলংকার পরিহিত। এটির গায়ের রং কালো। শিব অংশটি যোগীদের মতো। বিষ্ণু অংশটি রাজসিক। তাই এই মূর্তিটিকে যোগী ও গৃহস্থের উভয়ের পূজার উপযোগী মনে করা হয়। যদিও অন্যমতে শিবকে গৃহস্থেরও আদর্শ মনে করা হয়। এবং সেই কারণেই তাঁকে বিষ্ণুর সঙ্গে একীকৃত করা হয়েছে বলে মনে করা হয়।
একাধিকবার নোবেল পুরস্কার বিজয়ীদের তালিকা
সুইডিশ বিজ্ঞানী আলফ্রেদ নোবেলের ১৮৯৫ সালে করে যাওয়া একটি উইল অনুসারে ১৯০১ খ্রিস্টাব্দ থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ কর্মকাণ্ডের জন্য পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি এই ছয়টি ক্ষেত্রে প্রদান করা হয় নোবেল পুরস্কার (সুয়েডীয়: Nobelpriset "নোবেল্‌প্রীসেৎ")। নোবেল পুরস্কারকে এই ক্ষেত্রগুলোতে পৃথিবীর সবচেয়ে সম্মানজনক পুরস্কার হিসেবে ধরা হয়।
লীডস বিশ্ববিদ্যালয়
লীডস বিশ্ববিদ্যালয় একটি ইংল্যান্ডের পশ্চিম ইয়র্কশায়ারের লীডসে অবস্থিত একটি বিশ্ববিদ্যালয়। এটি এন৮ গ্রুপ ও রাসেল গ্রুপ এর সদস্য।
ক্যাম্পাসে মোট ২.৭৮ মিলিয়ন বই রয়েছে। 
ক্যাম্পাস জুড়ে ৯০০০ পার্সোনাল কম্পিউটার, ১৫০টি সান কম্পিউটার ও সার্ভার, ৮টি উচ্চক্ষমতাসম্পন্ন সান সার্ভার এবং ২৫৬টি সুপারকম্পিউটার রয়েছে।
স্গাম-পো-পা-ব্সোদ-নাম্স-রিন-ছেন
স্গাম-পো-পা-ব্সোদ-নাম্স-রিন-ছেন () বা দ্বাগ্স-পো-ল্হা-র্জে () বা জ্লা-'ওদ-গ্ঝোন-নু () (১০৭৯ - ১১৫৩) তিব্বতী বৌদ্ধধর্মের প্রধান চারটি বৌদ্ধসম্প্রদায়ের একটি কাগ্যু বৌদ্ধধর্মসম্প্রদায়ের প্রতিষ্ঠাতা ছিলেন।
স্গাম-পো-পা-ব্সোদ-নাম্স-রিন-ছেন ১০৭৯ খ্রিষ্টাব্দে গ্ন্যাল-বুদ-ন্যি'ই-ব্যে-ব্রাগ-সের-লুং () নামক স্থানে কুন-দ্গা'-স্ন্যিং-পো () নামে জন্মগ্রহণ করেন। তাঁর পিতার নাম ছিল ল্হা-র্জে-দ্বু-গ্ত্সো-দ্গা'-'বার-র্গ্যাল-পো এবং মাতার নাম ছিল শো-মো-গ্জা'-ছে-ল্চাম ()। কুন-দ্গা'-স্ন্যিং-পো দক্ষিণ তিব্বতের দ্বাগ্স-পো অঞ্চলের চিকিৎসক ছিলেন। তিনি ম্ছিম্স-জো-স্রাস-দার-মা-'ওদ () নামক এক ব্যক্তির কন্যাকে বিবাহ করলে তাঁদের এক সন্তানের জন্ম হয়। কিন্তু পরবর্তীকালে তাঁর স্ত্রী ও সন্তানের মৃত্যু হলে তিনি সংসার ত্যাগ করেন। ১১০৪ খ্রিষ্টাব্দে পঁচিশ বছর বয়সে তিনি 'ফান-য়ুল নামক স্থানের র্গ্যা-ল্চাগ্স-রি বৌদ্ধবিহারে মার‍্যুল বা লাদাখ অঞ্চলের দ্গে-ব্শেস-ব্লো-ল্দান-শেস-রাব (), র্গ্যা-মছিল-বা () এবং দ্গে-ব্শেস-শা-পা-লিং-পার () নিকট সন্ন্যাসধর্ম গ্রহণ করে ব্সোদ-নাম্স-রিন-ছেন নামগ্রহণ করেন।
সন্ন্যাস গ্রহণ করে ব্সোদ-নাম্স-রিন-ছেন দ্বাগ্স-পো অঞ্চলের বৌদ্ধ ভিক্ষু লোদেন শেরাবের নিকট চক্রসম্বর তন্ত্র সম্বন্ধে শিক্ষা লাভ করেন। এরপর তিনি 'ফান-য়ুল অঞ্চলে ব্যা-য়ুল-পা-ছেন-পো-গ্ঝোন-নু-'ওদ ( ১০৭৫-১১৩৮), স্ন্যুগ-রুম-পা-ব্র্ত্সোন-'গ্রুস-র্গ্যাল-ম্ত্শান (, ১০৪২-১১০৯) এবং ল্চাগ্স-রি-গোং-খা-পার () সঙ্গে অতীশ দীপঙ্করের ব্কা'-গ্দাম্স তত্ত্ব শিক্ষালাভ করেন। তিনি বিখ্যাত তিব্বতী সাধক র্জে-ব্ত্সুন-মি-লা-রাস-পার নিকট হতে মহামুদ্রা শিক্ষালাভ করেন। তিনি এরপর স্গাম-পো অঞ্চলে ১১২১ খ্রিষ্টাব্দে তাঁর বৌদ্ধবিহার স্থাপন করেন এবং ১১২৫ খ্রিষ্টাব্দে তিলো পার মহামুদ্রা তত্ত্ব এবং অতীশ দীপঙ্করের ব্কা'-গ্দাম্স তত্ত্বের মেলবন্ধন ঘটিয়ে ব্কা'-ব্র্গ্যুদ বা কাগ্যু ধর্মসম্প্রদায়ের প্রতিষ্ঠা করেন। তাঁর নিম্নলিখিত প্রধান চার শিষ্য চার ধরণের ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।
স্গাম-পো-পা-ব্সোদ-নাম্স-রিন-ছেন বিভিন্ন তত্ত্ব রচনা করেন যার মধ্যে সর্বাপেক্ষা উল্লেখযোগ্য হল দাম-ছোস-য়িদ-ব্ঝিন-গ্যি-নোর-বু-থার-পা-রিন-পো-ছে'ই-র্গ্যান ()। ১৯৫৯ খ্রিষ্টাব্দে হার্বার্ট গুন্টার "জুয়েল অর্নামেন্ট অব লিবারেশন" (ইংরেজী- Jewel Ornament of Liberation) নামে এই রচনার ইংরেজী অনুবাদ করেন।
এক্সবক্স ওয়ান
এক্সবক্স ওয়ান () হল মাইক্রোসফটের বিকশিত এবং নির্মিত একটি ভিডিও গেইম কনসোল। এটি এক্সবক্স ৩৬০ এর উত্তরাধিকারী এবং এক্সবক্স পরিবারে তৃতীয় কনসোল যা ২১শে মে, ২০১৩ সালে ঘোষণা করেছে। এটা সরাসরি ভিডিও গেম কনসোলের অষ্টম প্রজন্মের অংশ হিসেবে সনির প্লেস্টেশন ৪ এবং নিন্টেন্ডোর উই ইউ সাথে প্রতিদ্বন্দ্বিতা করছে। এক্সবক্স ওয়ান উত্তর আমেরিকা, বিভিন্ন ইউরোপীয় বাজারে, অস্ট্রেলিয়া এবং নিউজিল্যান্ড জুড়ে ২২শে নভেম্বর, ২০১৩ সালে মুক্তি পেয়েছে এবং জাপান ও অবশিষ্ট ইউরোপীয় বাজারের জন্য ২০১৪ সাল মুক্তি নির্ধারিত হয়েছে। মাইক্রোসফট এবং বিভিন্ন প্রকাশনারা একে "একের ভিতর সব বিনোদন পদ্ধতি" ডিভাইস হিসাবে শ্রেণীবদ্ধ করেছেন। এটি যেমন অ্যাপল টিভি ও গুগল টিভি প্ল্যাটফর্ম হিসেবে অন্যান্য হোম মিডিয়া ডিভাইসের জন্য একটি প্রতিদ্বন্দ্বী।
ইয়াকোবুস হেনরিকুস ফান্ট হফ
ইয়াকোবুস হেনরিকুস ফান্ট হফ, জুনি. (৩০ আগস্ট ১৮৫২ – ১ মার্চ ১৯১১) চিলেন একজন ডাচ জৈব রসায়নবিদ এবং রসায়নে প্রথম নোবেল পুরস্কার বিজয়ী। তিনি রাসায়নিক গতিবিদ্যা, অভিস্রবণ চাপ প্রভৃতি সংশ্লিষ্ট গবেষণার জন্য বিশেষভাবে পরিচিত।
ফন্ট হফের জন্ম হল্যান্পের রোটার্ডাম শহরে। তার পিতার নাম ইয়াকোবুস হেনরিকুস ফান্ট হফ, সিনি. এবং মাতা আলিদা কল্ফ ফান্ট হফ বাল্যকাল তেকেই তিনি বিজ্ঞান ও প্রকৃতির প্রতি অণুরক্ত ছিলেন।
'বা'-রোম-পা-দার-মা-দ্বাং-ফ্যুং
'বা'-রোম-পা-দার-মা-দ্বাং-ফ্যুং () (১১২৭-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'বা'-রোম-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
তিব্বতের 'ফান-য়ুল অঞ্চলের ব্রান-কা পরিবারগোষ্ঠীতে ১১২৭ খ্রিষ্টাব্দে 'বা'-রোম-পা-দার-মা-দ্বাং-ফ্যুং জন্মগ্রহণ করেন। জন্মের সময় তাঁর নাম রাখা হয় 'বুম-স্ক্যাব্স ()। তাঁর পিতার নাম ছিল স্তোন-পা-'ব্যুং-গ্নাস-ব্লো-গ্রোস () এবং মাতার নাম ছিল জো-মো-লো-ছুং-মা ()
'বুম-স্ক্যাব্স মাত্র সাত বছর বয়সে ম্খান-পো-পো-স্কা-বা-দার-মা-সেং-গে () এবং দ্বাং-ফ্যুং-গ্ঝোন-নু () নামক দুইজন বৌদ্ধভিক্ষুর নিকট দীক্ষা নিয়ে দার-মা-দ্বাং-ফ্যুং নামগ্রহণ করেন। তিনি ব্যা-য়ুল-বা-ছেন-পো-গ্ঝোন-নু-'ওদ () নামক বিখ্যাত বৌদ্ধ পন্ডিতের নিকট অতীশ দীপঙ্করের ব্কা'-গ্দাম্স তত্ত্বের শিক্ষালাভ করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট ব্কা'-ব্র্গ্যুদ মতের শিক্ষা লাভ করেন।
১১৫৩ খ্রিষ্টাব্দে স্গাম-পো-পা-ব্সোদ-নাম্স-রিন-ছেনের মৃত্যু হলে দার-মা-দ্বাং-ফ্যুং গুরুর আদেশে তিব্বতের 'বা'-রোম অঞ্চলে গিয়ে সেখানে সাত বছর সাধনা করেন। এইসময় তিনি খাম্স অঞ্চলের শাসকদের পৃষ্ঠপোষকতা লাভ করেন। তিনি 'বা'-রোম অঞ্চলের লামাদের প্রধান হয়ে 'বা'-রোম-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তাঁর প্রধান শিষ্য ছিলেন তি-শ্রি-রাস-পা-শেস-রাব-সেং-গে (), র্ত্শে-ব্রোম-দ্বাং-ফ্যুং-সেং-গে ) এবং ব্রাগ-কা-ল্হা-স্তোন ()।
আর্নেস্ট কোহেন
আর্নেস্ট জুলিয়াস কোহেন ForMemRS (৭ মার্চ ১৮৬৯ - ৫ মার্চ ১৯৪৪) ছিলেন একজন প্রখ্যাত ডাচ রসায়নবিদ। তিনি ১৮৯৩ সালে ফন্ট হফের সহকারী হন এবং ১৯০২ সালে অধ্যাপক হিসেবে নিযুক্ত হয়ে ১৯৩৯ সালে অবসর গ্রহণের পূর্ব পর্যন্ত উট্রেচ বিশ্ববিদ্যালয়ের সাথে যুক্ত ছিলেন।
কোহেনের গবেষণার ক্ষেত্র ছিরো তাপরসায়নবিদ্যা, গঠন ও সংযোগ, বিজ্ঞানের ইতিহাস প্রভৃতি। তিনি চারশ'রও বেশি গবেষনা কর্ম ও পুস্তক রচনা করেছেন।।
তিনি ১৯২৬ সালে রয়েল সোসাইটির একজন বৈদেশিক সদস্য হিসেবে নির্বাচিত হন।
মার্গিট স্লোজি-জ্যান্জ এর বই "Science in the Third Reich" থেকে জানা যায় যে, কোহেন "প্রথম বিশ্বযুদ্দের পরবর্তীকালে পশ্চিম ইউরোপের বিজ্ঞানীদের সাথে জার্মান সহকর্মীদের সম্পোর্কন্নয়নে অসামান্য অবদান রাখেন"। 
তিনি ১৯৪৪ সালের ৫ মার্চ অসউইটজ কনসেনট্রেশন ক্যাম্পের গ্যাস চেম্বার নিহত হন।
ফাগ-মো-গ্রু-পা-র্দো-র্জে-র্গ্যাল-পো
ফাগ-মো-গ্রু-পা-র্দো-র্জে-র্গ্যাল-পো () (১১১০-১১৭০) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের ফাগ-মো-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
ফাগ-মো-গ্রু-পা-র্দো-র্জে-র্গ্যাল-পো ১১১০ খ্রিষ্টাব্দে দক্ষিণ খামস অঞ্চলে এক দরিদ্র পরিবারে জন্মগ্রহণ করেন। তাঁর পিতার নাম ছিল ওয়ে-না-আ-থার এবং মাতার নাম ছিল ব্ত্সুন-নে। মাত্র সাত বছর বয়সে তাঁর পিতামাতা মারা যান। তাঁর ভাই ব্দে-গ্শেগ্স-শেস-রাব-সেং-গে র্ন্যিং-মা বৌদ্ধসম্প্রদায়ের জন্য কাহ-থোগ বৌদ্ধবিহার নির্মাণ করেন।
তাঁর পিতামাতার মৃত্যুর পর তাঁর খুল্লতাতকে তিনি বিভিন্ন পুঁথি রচনায় সহায়তা করতেন। এই সময় তিনি লিখতে ও পড়তে শেখেন এবং ব্যা-খ্যি-ল্হা-খাং নামক বৌদ্ধ মন্দিরে ম্খান-পো-ত্শুল-খ্রিম্স () নামক এক লামাকে তিনি প্রজ্ঞাপারমিতা লিখে রাখতে সাহায্য করেন। পঁচিশ বছর বয়সে তিনি বৌদ্ধ সন্ন্যাসী হন। সা-স্ক্যা বৌদ্ধধর্মসম্প্রদায়ের বিখ্যাত পন্ডিত সা-ছেন-কুন-দ্গা'-স্ন্যিং-পোর নিকটে তিনি বারো বছর ধরে মার্গফল বা লাম-'ব্রাস () নামক শিক্ষালাভ করেন এবং এই বিষয়ে দ্পে-ম্দ্জোদ-মা () নামক সংক্ষিপ্তসারগ্রন্থ রচনা করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট মহামুদ্রা তত্ত্বের শিক্ষালাভ করেন।
এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে তাঁকে একটি কুটীর দান করলে তিনি ১১৭০ খ্রিষ্টাব্দে তাঁর মৃত্যু পর্যন্ত এই স্থানে বসবাস করেন। পরবর্তীকালে এই স্থানে গ্দান-সা-থেল বৌদ্ধবিহার প্রতিষ্ঠিত হয়।
ফাগ-মো-গ্রু-পা-র্দো-র্জে-র্গ্যাল-পো যে বৌদ্ধ গোষ্ঠীর প্রতিষ্ঠা করেন তাঁকে ফাগ-মো-ব্কা'-ব্র্গ্যুদ বলা হয়ে থাকে। তাঁর শিষ্যরা বিভিন্ন ব্কা'-ব্র্গ্যুদ ধর্মীয় গোষ্ঠীর সৃষ্টি করলেও এই সমস্ত গোষ্ঠীকে একত্রে ফাগ-মো-ব্কা'-ব্র্গ্যুদই বলা হয়ে থাকে। তাঁর নিম্নলিখিত প্রধান শিষ্য বিভিন্ন ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।
ফু-ছুং-বা-গ্ঝোন-নু-র্গ্যাল-ম্ত্শান
ফু-ছুং-বা-গ্ঝোন-নু-র্গ্যাল-ম্ত্শান () (১০৩১-১১০৬) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।
অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান এবং স্প্যান-স্ঙ্গা-ত্শুল-খ্রিম্স-'বার ()। ফু-ছুং-বা-গ্ঝোন-নু-র্গ্যাল-ম্ত্শান ব্কা'-গ্দাম্স ধর্মসম্প্রদায়ের জন্য তিব্বতের ফান-য়ুল অঞ্চলে বৌদ্ধবিহার স্থাপন করেন।
পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল
পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল () (১০২৭-১১০৫) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।
পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল বৌদ্ধভিক্ষু গ্লান-ত্শুল-ব্যাংয়ের () নিকট র্গ্যাল-ল্হা-খাং () নামক স্থানে বৌদ্ধধর্মে দীক্ষিত হন এবং ব্রাগ্স-র্গ্যাব বৌদ্ধবিহারে () বৌদ্ধভিক্ষু হিসেবে যোগ দেন। আঠাশ বছর বয়সে তিনি অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের শিষ্যত্ব গ্রহণ করেন এবং ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার () নামক অপর দুই শিষ্যের সঙ্গে তাঁর প্রধান শিষ্যে পরিণত হন।
১০৬৪ খ্রিষ্টাব্দে 'ব্রোম-স্তোন-পা-র্গ্যল-বা'ই-'ব্যুং-গ্নাসের মৃত্যু ঘটলে তিনি পনেরো বছর ধরে সাধনা করেন। পঞ্চাশ বছর বয়সে তিনি ম্খান-গ্রাগ্স (), সগ্রো-লাগ () এবং ম্থার-থোগ () নামক স্থানে বৌদ্ধধর্ম সম্বন্ধে শিক্ষাদান করেন। তিনি 'ফান-য়ুল অঞ্চলে পো-তো বৌদ্ধবিহার স্থাপন করেন। তিনি দ্গোন-পা-বা-দ্বাং-ফ্যুগ-র্গ্যাল-ম্ত্শানের পরে র্বা-স্গ্রেং বৌদ্ধবিহারে প্রধান লামা নির্বাচিত হন।
হাসান ফকরী
হাসান ফকরী (জন্মঃ ৭ অক্টোবর, ১৯৫২) বাংলাদেশের একজন কবি, গীতিকার, নাট্যকার ও প্রাবন্ধিক। তিনি ১৯৯৩ সালে চলচ্চিত্রের জন্য শ্রেষ্ঠ গীতিকার পুরস্কার অর্জন করেন। তিনি মাওবাদী রাজনৈতিক আদর্শে বিশ্বাসী একজন কর্মী। তিনি পর্যাস নামে একটি পত্রিকা সম্পাদনা করেন। তিনি সাংস্কৃতিক সংগঠন গণমুক্তির গানের দলের সহ সভাপতি।
তিনি রিকাবী বাজার মুন্সীগঞ্জ এ জন্মগ্রহণ করেন। তার পিতার নাম আবদুল করিম এবং মাতার নাম মজিলাল বেগম। পেশাগত জীবনে তিনি মুভিটোন অডিও, ভিজুয়াল প্রমোটার্সের মহাব্যবস্থাপক ছিলেন। হাসান ফকরী ১৯৯৩ সালে কাজী হায়াৎ পরিচালিত চাঁদাবাজ চলচ্চিত্রের "মুক্তিযোদ্ধা কোথায় তুমি" গানটির জন্য শ্রেষ্ঠ গীতিকার হিসেবে লাভ করেন জাতীয় চলচ্চিত্র পুরস্কার।
তাঁর কয়েকটি গ্রন্থের নাম হলোঃ 
হাসান ফকরী শিল্পী মাহবুব কামরানের প্রথম মৃত্যুবার্ষিকী উপলক্ষে আয়োজিত স্মরণসভায় ৩১ আগস্ট, ২০১২ অংশগ্রহণ করেন এবং বক্তব্য প্রদান করেন। তিনি চুনারুঘাটে গণসঙ্গীত শিল্পী হেমাঙ্গ বিশ্বাসের জন্মশতবর্ষ উদযাপন উপলক্ষে আয়োজিত অনুষ্ঠানে ২০১২ সালের ডিসেম্বরে অংশগ্রহণ করেন এবং বক্তব্য প্রদান করেন। ২০১৩ সালের আগস্টে সাভার রানা প্লাজা স্থলে শহীদ বেদি নির্মাণ অনুষ্ঠান উদ্বোধনের সময় উপস্থিত ছিলেন। এছাড়াও তিনি ২০১৫ সালের ডিসেম্বরে ফয়েজ আহমেদ-এর ৩য় মৃত্যুবার্ষিকী উপলক্ষে স্মরণসভায় ঢাকা বিশ্ববিদ্যালয়ের টিএসসির ৩য় তলার সভাপতিত্ব করেন। হাসান ফকরী আগস্ট ১৯, ২০১৬ তারিখে বাংলাদেশে রাজধানীর জাতীয় প্রেসক্লাবে চীনের সর্বহারা সাংস্কৃতিক বিপ্লবের ৫০তম বার্ষিকী উদযাপনের অনুষ্ঠানে সভাপতিত্ব করেন।
টমাস রো
স্যার টমাস রো () (c. ১৫৮১ – ৬ নভেম্বর ১৬৪৪) ছিলেন একজন এলিজাবেথীয় এবং জ্যাকোবীয় যুগের ইংরেজ কূটনীতিক। তিনি ১৬১৪ থেকে ১৬৪৪ সনের বিভিন্ন সময়ে হাউজ অফ কমন্সে বসতেন। তিনি ছিলেন বিদগ্ধ পণ্ডিত এবং শিক্ষানুরাগী ব্যক্তিত্ব।
বাণিজ্যের ক্ষেত্রে সুনজর পাবার আশায় ১৬১৫ খ্রিস্টাব্দে স্যার টমাস রো ইংল্যান্ডের রাজা প্রথম জেমস-এর দূতরূপে নির্ভেজাল বাণিজ্যনীতি নিয়ে সম্রাট জাহাঙ্গীরের দরবারে আসেন এবং আজমীর, মাণ্ডু ও আহমদাবাদে ১৬১৮ পর্যন্ত তিন বছর অবস্থান করেন।
শান্ত-মারিয়াম ইউনিভার্সিটি অব ক্রিয়েটিভ টেকনোলজি
শান্ত-মারিয়াম ইউনিভার্সিটি অব ক্রিয়েটিভ টেকনোলজি (বাংলায়ঃ শান্ত-মরিয়ম সৃজনশীল প্রযুক্তি বিশ্ববিদ্যালয়) বাংলাদেশের ঢাকা জেলার উত্তরায় অবস্থিত একটি বেসরকারি বিশ্ববিদ্যালয়। এই বিশ্ববিদ্যালয়টি ২০০৩ সালে প্রতিষ্ঠিত হয়েছে।
এই বিশ্ববিদ্যালয়টির নামকরণ করা হয়েছে যথাক্রমে মো. ইমামুল কবির শান্ত (প্রতিষ্ঠাতা এবং চেয়ারম্যান) ও তার স্ত্রী তাহমিনা চৌধুরী কবির মারিয়াম (প্রতিষ্ঠাতা এবং ভাইস চেয়ারম্যান)-এর নামানুসারে।
এটি বাংলাদেশে প্রতিষ্ঠিত প্রথম ফ্যাশন ডিজাইন বিশ্ববিদ্যালয়। এটি আন্তর্জাতিক মানের উচ্চশিক্ষা প্রদান এবং জ্ঞানভিত্তিক সমাজ সদা ক্রমবর্ধমান চাহিদা প্রাসঙ্গিক মানের শিক্ষা প্রদানের জন্য সংকল্পবদ্ধ। একুশ শতকের নতুনত্ব, নতুন ধারা এবং একটি শিক্ষামূলক পরিবেশে ডিজাইন, বৈজ্ঞানিক, প্রযুক্তিগত, সাংস্কৃতিক এবং সামাজিক জ্ঞানের সঙ্গে বহুমুখী এবং কর্মমুখী শিক্ষার মাধ্যমে উন্নত জাতি গঠনেই এর প্রধান লক্ষ্য ও উদ্দেশ্য।
বিশ্ববিদ্যালয়টির বর্তমানে ৬ টি ক্যাম্পাস রয়েছে। উত্তরায় ৪টি, লালমাটিয়ায় ১টি ও আশুলিয়ায় ১টি; মোট ৬টি ক্যাম্পাসেই বর্তমানে শিক্ষা কার্যক্রম চলছে। যার মধ্যে আশুলিয়া ক্যাম্পাস ইউনিভার্সিটির সর্ববৃহৎ এবং স্থায়ী ক্যাম্পাস।
এই বিশ্ববিদ্যালয়টিতে দূরে অবস্থানরত ছাত্র ছাত্রীদের কথা বিবেচনা করে অনলাইন ভর্তির ব্যবস্থা করে । তাছাড়া সরাসরি ক্যাম্পাস এ গিয়েও ভর্তি হওয়া যাবে।
শান্ত-মারিয়াম ইউনিভার্সিটি অব ক্রিয়েটিভ টেকনোলজি এ তিনটি অনুষদ আছে। সেগুলো হলো যথাক্রমেঃ
বিশ্ববিদ্যালয়ের নিবন্ধিত ছাত্র এবং কর্মীদের ব্যবহারের জন্য নিজস্ব লাইব্রেরী আছে।
শিক্ষার্থীদের হাতে-কলমে শিক্ষা দানের জন্য এখানে রয়েছে -
এম৬১ ভালকান
এম৬১ ভালকান একটি ৬ ব্যারেল বিশিষ্ট বায়ু শীতলীকৃত গ্যাটলিং স্টাইল কামান যেটি ২০ মিলিমিটার ক্যালিবার উচ্চহারে ছুঁড়তে পারে। এটি ৫০ বছর ধরে মার্কিন যুক্তরাষ্ট্রের সশস্ত্রবাহিনীতে প্রধান ফিক্সড উইং এয়ারক্রাফট কামান হিসেবে ব্যবহৃত হচ্ছে।
ভালকান একটি গ্যাটলিং গান। ব্যারেল গুচ্ছের প্রতি ঘূর্ণনে এর প্রত্যেকটি ব্যারেল একবার করে গুলি ছুঁড়ে। একাধিক ব্যারেল হওয়ায় এটি প্রতি সেকেন্ডে ১০০টি গুলি ছুঁড়তে পারে এবং ব্যারেল ক্ষয় ও তাপ উৎপাদন হ্রাস করে অস্ত্রের আয়ু বৃদ্ধি করে।
হোয়াইট ফ্যাঙ
হোয়াইট ফ্যাঙ () মার্কিন ঔপন্যাসিক জ্যাক লন্ডনের লেখা একটি বিখ্যাত কিশোর অ্যাডভেঞ্চার উপন্যাস। এটি প্রথমে পর্বক্রমে আউটিং ম্যাগাজিনে প্রকাশিত হয় ১৯০৬ সালে। এই বইটি ১৯ শতকের কানাডার ইউকন টেরিটোরির ক্লন্ডিক গোল্ড রাশের সময়কে নিয়ে লেখা, এবং মূল চরিত্রে রয়েছে হোয়াইট ফ্যাঙ নামের এক নেকড়েকুকুর। "হোয়াইট ফ্যাঙ" জ্যাক লন্ডনের লেখা সবচেয়ে জনপ্রিয় "দ্য কল অব দি ওয়াইল্ড" মত অনেকটা একই ধরণের উপন্যাস।
সুখোই
সুখোই কোম্পানি একটি প্রধান রাশিয়ান এয়ারক্রাফট নির্মাতা প্রতিষ্ঠান। এর সদর দপ্তর মস্কোতে। এটি ১৯৩৯ সালে প্রতিষ্ঠিত হয়।
সুখোই এর এসইউ-২৪, এসইউ-২৫, এসইউ-২৭, এসইউ-৩০, এসইউ-৩৪, এসইউ-৩৫ এবং এসইউ-৩৩ এয়ারক্রাফটসমূহ রাশিয়ান বিমানবাহিনী ও নৌবাহিনীতে ব্যবহৃত হয়। সুখোই অ্যাটাক এবং জঙ্গিবিমানসমূহ আর্মেনিয়া, চীন, ভারত, পোল্যান্ড, চেক প্রজাতন্ত্র, ইরাক, স্লোভাকিয়া, হাঙ্গেরি, জর্জিয়া,জার্মানি, সিরিয়া, আলজেরিয়া, উত্তর কোরিয়া, ভিয়েতনাম, মালয়েশিয়া, আফগানিস্তান, ইয়েমেন, মিশর, লিবিয়া, ইরান, অ্যাঙ্গোলা, ইথিওপিয়া, পেরু, ইরিত্রিয়া এবং ইন্দোনেশিয়াকে সরবরাহ করা হয়েছে। ২০০৬ সালের জুলাইয়ে ভেনেজুয়েলা ৩০টি এসইউ-৩০ ক্রয়ের জন্য চুক্তি করে। রপ্তানি চুক্তি অনুসারে ২০০০ এর অধিক সুখোই এয়ারক্রাফট বিভিন্ন দেশে সরবরাহ করা হয়েছে।
সিটিগ্রুপ
সিটিগ্রুপ ইনকর্পোরেটেড বা সিটি হল আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর অবস্থিত যুক্তরাষ্ট্রের নিউ ইয়র্ক সিটির ম্যানহ্যাটনে। সিটিগ্রুপের সৃষ্টি হয়েছিল পৃথিবীর ইতিহাসে সর্ববৃহৎ মার্জারের মাধ্যমে। ১৯৯৮ সালের অক্টোবর মাসে আমেরিকার ব্যংকিং শিল্পের অন্যতম বৃহত্তম গ্রুপ সিটিকর্প এবং ট্রাভেলার্স গ্রুপের মধ্যে এই মার্জার সংঘটিত হয়েছিল। ২০১২ সালে সিটিগ্রুপ এর প্রতিষ্ঠার ২০০ বছর উৎযাপন করে। এটি সম্পদের দিক দিয়ে বর্তমানে যুক্তরাষ্ট্রের তৃতীয় বৃহত্তম সম্পদ ব্যবস্থাপনাকারী সংস্থা। সিঙ্গাপুর এবং মধ্যপ্রাচ্যের শেয়ারহোল্ডাররা এই গ্রুপের বৃহত্তম অংশের মালিক।
আর্থিক পরিসেবা নেটওয়ার্কের দিক দিয়ে সিটিগ্রুপ প্ররথিবীর সর্ববৃহৎ আর্থিক সেবা প্রদানকারী কোম্পানি। পৃথিবীর ১৪০ টি দেশে এর প্রায় ১৬,০০০ শাখা অফিস রয়েছে। বর্থমানে এর কর্মকর্তা ও কর্মচারীর সংখ্যা প্রায় ২৬০,০০০। এছাড়াও ১৪০ টি দেশে সিটিগ্রুপ প্রায় ২০০ মিলিয়ন গ্রাহককে সেবা প্রদান করে থাকে। সিটিগ্রুপ হল যুক্তরাষ্ট্রের ট্রেজারি সিকিউরিটি কেনাবেচার প্রাথমিক ডিলার। ফোর্বস ম্যাগাজিনের মতে ২০০৮ সালের বিশ্ব আর্থিক মন্দার আগ পর্যন্ত সিটিগ্রুপ ছিল পৃথিবীর সর্ববৃহৎ আর্থিক প্রতিষ্ঠান। তবে বর্তমানে ফোর্বসের তালিকায় পৃথিবীর বৃহত্তম কোম্পানিগুলোর তালিকায় এটি পৃথিবীর ২০তমস্থানে নেমে এসেছে।
দ্য স্টোলেন আর্থ
দ্য স্টোলেন আর্থ () হচ্ছে ব্রিটিশ বিজ্ঞান নির্ভর টিভি সিরিজ ডক্টর হু-এর ৭৫০ পর্বের চতুর্থ সিরিজের ১২তম পর্ব। এই পর্বের লেখক ছিলেন শো পরিচালক ও প্রধান লেখক রাসেল টি ডেভিস এবং এটি মুলত ছিল দুটি পর্ব "দ্য সারা জেইন অ্যাডভেঞ্চার্স" এবং টর্চউড এর সংযোজিত গল্প। এর শেষ গল্প ছিল "জার্নি'স এন্ড"। এটি প্রথম বিবিসিতে ২৮জুন ২০০৮ সালে সম্প্রচার হয়েছিল।
এই পর্বে, সমসাময়িক পৃথিবী এবং অন্যান্য ২৬টি গ্রহ কিছু রোবট দ্বারা তাদের স্রষ্টা ডেভ্রস ও ডালেক কান চুরি করায় নিজেদের বড় করার জন্য। যখন ডক্টর ডেভিড টেনান্ট এবং তার সাথী ক্যাথারিন টেট পৃথিবী খুজতে যায়
আর্চার জন পোর্টার মার্টিন
আর্চার জন পোর্টার মার্টিন একজন ইংরেজ রসায়নবিজ্ঞানী। তিনি ১৯৫২ সালে রসায়নে নোবেল পুরস্কার লাভ করেন।
মার্টিন বেডফোর্ড স্কুল ও কেমব্রিজ বিশ্ববিদ্যালয় এ পড়াশোনা করেন।
রিচার্ড লরেন্স মিলিংটন সিঞ্জ
রিচার্ড লরেন্স মিলিংটন সিঞ্জ একজন ব্রিটিশ প্রাণরসায়নবিদ। তিনি ১৯৫২ সালে রসায়নে নোবেল পুরস্কার লাভ করেন।
সিঞ্জ উইনচেস্টার কলেজ ও কেমব্রিজের ট্রিনিটি কলেজে পড়াশোনা করেন। তিনি ১৯৫০ সালে রয়েল সোসাইটির ফেলো নির্বাচিত হন।
থমাস বাখ
থমাস বাখ (; জন্ম: ২৯ ডিসেম্বর, ১৯৫৩) আর্জবার্গে জন্মগ্রহণকারী সাবেক জার্মান অসিচালনাকারী। তিনি আন্তর্জাতিক অলিম্পিক কমিটির নবম ও বর্তমান সভাপতির দায়িত্ব পালন করছেন। রগ ও ব্রান্ডেজের পর তৃতীয় অলিম্পিয়ান ও একমাত্র অলিম্পিক স্বর্ণপদক প্রাপ্ত আইওসি সভাপতি তিনি।
১৯৭৬ সালে কানাডার মন্ট্রিলে অনুষ্ঠিত গ্রীষ্মকালীন অলিম্পিকে পশ্চিম জার্মানির প্রতিযোগী হিসেবে অংশগ্রহণ করেন। এতে বাখ দলগত পর্যায়ে ফেন্সিং ক্রীড়ার ফয়েল বিষয়ে প্রতিদ্বন্দ্বিতা করে স্বর্ণপদক জয় করেন। এর এক বছর তিনি বুয়েন্স আয়ার্সে অনুষ্ঠিত বিশ্ব চ্যাম্পিয়নশীপে অংশগ্রহণ করে মুকুট লাভ করেন।
৯ মে, ২০১৩ তারিখে আইওসি’র সভাপতি প্রার্থী হিসেবে তাঁর অংশগ্রহণের কথা জনসমক্ষে তুলে ধরেন। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত আইওসি’র ১২৫তম অধিবেশনে তিনি ৮-বছর মেয়াদে আইওসি’র সভাপতি হিসেবে নির্বাচিত হন। চূড়ান্ত রাউন্ডে ৪৯ ভোট পেয়ে সংখ্যাগরিষ্ঠতা অর্জন করে বিজয়ী হন। তিনি অপর পাঁচ প্রার্থী - সার্গেই বুবকা, রিচার্ড ক্যারিয়ন, নগ সার মিয়াং, ডেনিস অসওয়াল্ড এবং উ চিং-কু’র বিপক্ষে জয় পান। তিনি ২০০১-২০১৩ মেয়াদের দায়িত্ব পালনকারী সাবেক সভাপতি জ্যাকুয়েস রগের স্থলাভিষিক্ত হন। এরফলে ২০২১ সালে অনুষ্ঠিতব্য আইওসি’র ১৩৩তম অধিবেশনে তিনি অতিরিক্ত আরও চার বছরের জন্য তাঁর প্রার্থীতার কথা ঘোষণা করতে পারবেন। এক সপ্তাহ পর ১৭ সেপ্টেম্বর, ২০১৩ তারিখে লোজানে অবসথিত আইওসি সভাপতির কার্যালয়ের দায়িত্বভার গ্রহণ করেন।
আইওসি সভাপতি হিসেবে যোগদানের পূর্বে থমাস বাখ ডয়েসার অলিম্পিসার স্পোর্টবান্ড (ডিওএসবি)-এর সভাপতির দায়িত্ব পালন করেন। ১৬ সেপ্টেম্বর, ২০১৩ তারিখে তিনি ডিওএসবি’র প্রধানের পদ থেকে ইস্তফা দেন। এ সংস্থায় তিনি ২০০৬ সাল থেকে সভাপতি ছিলেন। পাশাপাশি তিনি ঘোরফা আরব-জার্মান চেম্বার অব কমার্স এন্ড ইন্ড্রাস্ট্রির প্রধানের পদ থেকেও ইস্তফা দেন। তবে মাইকেল উইনিগ এজি কোম্পানি’র প্রধানের দায়িত্ব চালিয়ে যাচ্ছেন।
২০১৮ সালের শীতকালীন অলিম্পিক গেমস আয়োজনে মিউনিখের পক্ষ হয়ে দরদাতার প্রধানের দায়িত্ব পালন করেন। স্বাগতিক শহর নির্বাচনে মিউনিখ ২৫ ভোট পেলেও পিয়ংচ্যাং ৬৩ ভোট পেয়ে স্বাগতিক শহরের মর্যাদা পায়।
তিনি স্বতঃস্ফূর্তভাবে ফরাসি, ইংরেজি, স্পেনিশ ও জার্মান ভাষায় কথা বলতে পারেন। ইউনিভার্সিডাড ক্যাটোলিকা ডি মার্সিয়া থেকে সম্মানসূচক ডক্টরেট ডিগ্রী লাভ করেন।
আর্থার হার্ডেন
স্যার আর্থার হার্ডেন একজন ইংরেজ প্রাণরসায়নবিদ। তিনি ১৯২৯ সালে রসায়নে নোবেল পুরস্কার লাভ করেন।
হার্ডেন ১৮৮৫ সালে ম্যানচেস্টার বিশ্ববিদ্যালয় থেকে এমএসসি ডিগ্রি লাভ করেন।
নাইট উপাধি, ১৯২৬
আর্ভিং ল্যাংমিউয়র
আর্ভিং ল্যাংমিউয়র (; ) (১৬ই আগস্ট, ১৯৫৭ - ৩১শে জানুয়ারি, ১৮৮১) একজন মার্কিন রসায়নবিজ্ঞানী ও পদার্থবিজ্ঞানী। তিনি গাস পূর্ণ ইনক্যান্ডেসেন্ট ল্যাম্প ও হাইড্রোজেন ওয়েল্ডিং উদ্ভাবন করেন। তিনি ১৯৩২ সালে রসায়নে নোবেল পুরস্কার লাভ করেন।
ল্যাংমিউয়র ১৮৮১ সালের ৩১ জানুয়ারি নিউ ইয়র্কের ব্রুকলিনে জন্মগ্রহণ করেন। তিনি ১৯০৩ সালে কলাম্বিয়া বিশ্ববিদ্যালয়ের স্কুল অব মাইনস থেকে মেটালার্জিকাল প্রকৌশলে বিএসসি ডিগ্রি লাভ করেন। তিনি ওয়াল্টার নার্নস্ট এর অধীনে ১৯০৬ সালে পিএইচডি ডিগ্রি লাভ করেন।
জেমস ব্যাচেলার সামনার
জেমস ব্যাচেলার সামনার একজন মার্কিন রসায়নবিজ্ঞানী। তিনি ১৯৪৬ সালে জন হাওয়ার্ড নরথর্প ও ওয়েন্ডেল মেরেডিথ স্ট্যানলি এর সাথে রসায়নে নোবেল পুরস্কার লাভ করেন।
সামনার ১৯১০ সালে হার্ভার্ড বিশ্ববিদ্যালয় থেকে ব্যাচেলর্স ডিগ্রি লাভ করেন। তিনি ১৯১২ সালে হার্ভার্ড মেডিকেল স্কুল এ প্রাণরসায়ন পড়ার জন্য ভর্তি হন এবং ১৯১৪ সালে পিএইচডি ডিগ্রি লাভ করেন। তিনি এরপর কর্নেল ইউনিভার্সিটিতে প্রাণরসায়নের সহকারী অধ্যাপক হিসেবে কাজ করেন।
এলি দ্যুকম্যুন
এলি দ্যুকম্যুন () (জন্ম: ১৯ ফেব্রুয়ারি, ১৮৩৩ - মৃত্যু: ৭ ডিসেম্বর, ১৯০৬) ছিলেন একজন শান্তি কর্মী যিনি ১৯০২ সালে চার্লস আলবার্ট গোবাট-এর সাথে যৌথভাবে শান্তিতে নোবেল পুরস্কার লাভ করেন।
দ্যুকম্যুন ১৮৩৩ সালের ১৯ ফেব্রুয়ারি সুইজারল্যান্ড-এর জেনেভায় জন্মগ্রহণ করেন। তিনি কর্মজীবনে শিক্ষক, ভাষা শিক্ষক, সাংবাদকর্মী এবং সুইস আইনসভায় অনুবাদক হিসেবে কর্মরত ছিলেন।
চার্লস আলবার্ট গোবাট
চার্লস আলবার্ট গোবাট (জন্ম: ২১ মে, ১৮৪৩ - মৃত্যু: ১৬ মার্চ ১৯১৪) ছিলেন একজন সুইস শান্তি কর্মী এবং আইনবিদ, যিনি ১৯০২ সালে এলি দ্যুকম্যুন-এর সাথে যৌথভাবে শান্তিতে নোবেল পুরস্কার লাভ করেন।
ফ্রেদেরিক পাসি
ফ্রেদেরিক পাসি (জন্ম: ২০ মে, ১৮২২ – মৃত্যু: ১২ জুন ১৯১২) ছিলেন একজন ফরাসী অর্থনীতিবিদ এবং শান্তিকর্মী। ১৯০১ সালে নোবেল পুরস্কার প্রবর্তিত হলে তিনি হেনরি ডুনান্ট-এর সাথে যৌথভাবে শান্তিতে এটি লাভ করেন।
২০০০ গ্রীষ্মকালীন অলিম্পিকে বাংলাদেশ
বাংলাদেশ অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৫ সদস্যের ক্রীড়াবিদ দল প্রেরণ করে।
'ব্রোগ-মি-শাক্য-য়ে-শেস
'ব্রোগ-মি-শাক্য-য়ে-শেস () (৯৯২-১০৭২) একজন তিব্বতী বৌদ্ধ পন্ডিত ও অনুবাদক ছিলেন।
ব্রোগ-মি-শাক্য-য়ে-শেস ভারত ও নেপাল যাত্রা করে সংস্কৃত, তন্ত্র ও জ্যোতিষবিদ্যা সম্বন্ধে জ্ঞান লাভ করেন। এছাড়া তিনি নেপাল ও তিব্বতে গয়াধর, প্রজ্ঞেন্দ্ররুচি বা বীরবজ্র, প্রজ্ঞাগুপ্ত, চন্দ্রমালা, রত্নবজ্র, রত্নশ্রীমিত্র প্রভৃতি বৌদ্ধ পন্ডিতদের সাথে প্রায় সত্তরটি তন্ত্র সম্বন্ধীয় গ্রন্থের অনুবাদ করেন। গয়াধর ও প্রজ্ঞেন্দ্ররুচির নিকট হতে তিনি মার্গফল তত্ত্ব, হেবজ্রতন্ত্র, বজ্রপঞ্জর ও সম্পুত সম্বন্ধে শিক্ষা লাভ করেন।
তিব্বতে তিনি মু-গু-লুং নামক গুহায় তাঁর সঙ্গিনী ল্হা-ল্চাম-গ্চিগের () সাথে বসবাস করতেন। এই সময় তিনি মার-পা-ছোস-ক্যি-ব্লো-গ্রোসকে শিক্ষাদান করেন। তিনি মার্গফল তত্ত্ব সে-স্তোন-কুন-রিগ () নামক এক মেষপালক এবং 'খোন-দ্কোন-ম্ছোগ-র্গ্যাল-পোকে () দান করেন।
'খোন-দ্কোন-ম্ছোগ-র্গ্যাল-পো
'খোন-দ্কোন-ম্ছোগ-র্গ্যাল-পো () (১০৩৪ - ১১০২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন ছিলেন।
'খোন-দ্কোন-ম্ছোগ-র্গ্যাল-পো ১০৩৪ খ্রিষ্টাব্দে গ্যার-লুং-ম্খার-স্তাব্স নামক স্থানে 'খোন পরিবারগোষ্ঠীতে জন্মগ্রহন করেন। তাঁর পিতা শাক্য-ব্লো-গ্রোস () একজন অনুবাদক ছিলেন। 'খোন-দ্কোন-ম্ছোগ-র্গ্যাল-পো ও তাঁর জ্যৈষ্ঠ ভ্রাতা শেস-রাব-ত্শুল-খ্রিম () তিব্বতী বৌদ্ধধর্মের প্রাচীনতম র্ন্যিং-মা ধর্মসম্প্রদায়ের আচার অনুষ্ঠান ও তান্ত্রিকতার মধ্যে গোপনীয়তার অভাবকে লক্ষ্য করে এই ধর্মসম্প্রদায় সম্বন্ধে বীতশ্রদ্ধ হয়ে পড়েন।
'খোন-দ্কোন-ম্ছোগ-র্গ্যাল-পো সবাল-ফুগ অঞ্চলে খ্যিন নামক এক অনুবাদকের নিকট হেবজ্র সম্বন্ধে শিক্ষালাভের উদ্দেশ্যে যান। খ্যিনের মৃত্যু হলে তিনি ম্যু-গু-লুং গুহায় 'ব্রোগ-মি-শাক্য-য়ে-শেস নামক বৌদ্ধ পন্ডিতের নিকট হেবজ্র ও মার্গফল তত্ত্ব সম্বন্ধে শিক্ষালাভ করেন। এছাড়াও তিনি মাল-ব্লো-গ্রোস-গ্রাগ্স-পা () নামক অনুবাদকের নিকটে চক্রসম্বর, 'গোস-খুং-পা-ল্হাস-ব্র্ত্সাস () নামক অনুবাদকের নিকটে গুহ্যসমাজতন্ত্র এবং প্রজ্ঞাগুপ্তের নিকট তিলকতন্ত্র সম্বন্ধে শিক্ষালাভ করেন।
তিনি ইয়ার্লুং উপত্যকার ব্রা-বো-লুং নামক স্থানে বহুকাল বসবাস করে পরবর্তীকালে গোরুম জিমছি কারপো নামক একটি মন্দির স্থাপন করেন, যা পরবরতীকালে সাক্য বৌদ্ধবিহার রূপে গঠিত হয়। তিনি সা-স্ক্যা-খ্রি-'দ্জিন নামক পদ সৃষ্টি করে ১০৭৩ খ্রিষ্টাব্দ থেকে ১১০২ খ্রিষ্টাব্দ পর্যন্ত প্রথম সা-স্ক্যা-খ্রি-'দ্জিন বা প্রথম সাক্য সিংহাসনাধিকারী পদ অধিকার করেন।
১৯৯৬ গ্রীষ্মকালীন অলিম্পিকে বাংলাদেশ
বাংলাদেশ মার্কিন যুক্তরাষ্ট্রের আটলান্টাতে অনুষ্ঠিত ১৯৯৬ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৪ সদস্যের ক্রীড়াবিদ দল প্রেরণ করে।
ফের্ডিনান্ড লাসাল
ফের্ডিনান্ড ইয়োহান গটলিব লাসাল (); (১১ এপ্রিল, ১৮২৫ - ৩১ আগস্ট, ১৮৬৪)েঊনবিংশ শতকের একজন জার্মান বিচারক, দার্শনিক, এবং সমাজতান্ত্রিক রাজনৈতিক কর্মী। তাঁকে জার্মানিতে আন্তর্জাতিক-ধাঁচের সমাজতন্ত্রের প্রবর্তনকারী হিসেবে সবচেয়ে বেশি স্মরণ করা হয়।
তাকে প্রায়শঃ জার্মান পাতি-বুর্জোয়া সমাজতন্ত্রী বলে অভিহিত করা হয়। তিনি ছিলেন জার্মান শ্রমিক আন্দোলনে তাৎপর্যপূর্ণ ভূমিকা গ্রহণকারী প্রতিষ্ঠান সর্বজার্মান শ্রমিক ইউনিয়নের প্রতিষ্ঠাতা। তাঁর সময়ে প্রধানতম রাজনৈতিক প্রশ্নে তিনি ও তাঁর অনুগামীবৃন্দ সুবিধাবাদী মনোভাব দেখান এবং সেজন্য মার্কস ও এঙ্গেলস তীব্র সমালোচনা করেন।
কার্ল মার্কস এবং তাঁর অনুসারীদের বিপরীতে লাসাল রাষ্ট্র সম্পর্কে এই ধারণাটি বর্জন করেন যে রাষ্ট্র অস্তিত্বশীল শ্রেণী সম্পর্ক বজায় রাখার জন্য একটি শ্রেণীভিত্তিক ক্ষমতা কাঠামো এবং ভবিষ্যতের শ্রেণীহীন সমাজে এটি "শুকিয়ে মরবে"। তার পরিবর্তে লাসাল মনে করতেন যে রাষ্ট্র একটি স্বাধীন সত্তা, সমাজতান্ত্রিক কর্মসূচি অর্জনের জন্য একটি আবশ্যকীয় বিচারকারী যন্ত্র।
জনকল্যাণ অর্থনীতি
জনকল্যাণ অর্থনীতি হল অর্থনীতির এমন একটি শাখা যা ব্যষ্টিক অর্থনীতির পদ্ধতিসমূহ ব্যবহার করে একটি অর্থনীতির উৎপাদনের ফ্যাক্টরগুলো সঠিকভাবে সমাজের মানুষের উন্নয়নে ব্যয় হচ্ছে কি না তা নিরূপণ করে। এটি সাধারণ সামাজিক ও অর্থনৈতিক সাম্যাবস্থা বোঝাতেও ব্যবহৃত হয়। জনকল্যাণ অর্থনীতিতে একটি সমাজের কতটুকু উন্নয়ন হল তা মাপতে ব্যক্তি এবং প্রতিষ্ঠানের অর্থনৈতিক কার্যকলাপগুলো আর্থিক এককে পরিমাপ করা হয় কারণ ব্যক্তি এবং প্রতিষ্ঠান হল সমাজেরই একটি অংশ এবং তাদের সমস্টিক অর্থনৈতিক কার্যকলাপ পুরো সমাজের কার্যকলাপকেই প্রতিফলিত করে। তাই সামাজিক উন্নয়ন বলতে সমাজের সকল ব্যক্তি ও প্রতিষ্ঠানকেই গণ্য করা হয় অপদিকে যদি শুধুমাত্র একটি ব্যক্তি বা প্রতিষ্ঠানের অর্থনৈতিক কার্যকলাপ বিবেচনায় আনা হয় তবে তাকে সামাজিক উন্নয়ন না বলে ব্যক্তিকেন্দ্রিক উন্নয়ন হিসেবে বিবেচনা করা হয়।
এক দৃষ্টিকোণ থেকে দেখা হলে প্রত্যেকটি মানুষই সমাজের অংশ তাই যদি প্রত্যেক মানুষের অর্থনৈতিক দক্ষতা সমস্টিকভাবে নিরূপণ করা হয় তবে তা সমাজেরই উন্নয়নকে প্রতিফলিত করবে। তবে এর কিছু ভিত্তিগত সমস্যা রয়েছে। কিছু কিছু অর্থনৈতিক অবস্থা আছে যেখানে কোন ব্যক্তি নিজের উন্নয়ন করলে স্বয়ংক্রিয়ভাবে অপর কোন ব্যক্তি ক্ষতিগ্রস্থ হয়। সেখানে ব্যক্তিকেন্দ্রিক উন্নয়ন দিয়ে সামাজিক উন্নয়ন পরিমাপ করা সম্ভব নয়। আরেকটি দৃষ্টিকোণ থেকে দেখলে একটি সমাজের সম্পদের বণ্টন, অর্থনৈতিক সমতা ও অন্যান্য বিষয় পরিমাপ করা হলে তা প্রকৃতপক্ষে সমাজের উন্নয়নকেই প্রতিফলিত করে।
কোন সমাজের উন্নয়ন পরিমাপ করতে হলে ঐ অর্থনীতির দক্ষতা, আয় বৈষম্য, সম্পদের সমতা, লিঙ্গ বৈষম্য, সরকারী নীতি এবং জনগণের অর্থনৈতিক স্বাধীনতার কথা গুরুত্বের সাথে বিবেচনা করা হয়। এছাড়া একটি সমাজের মানব উন্নয়ন সূচক যত বেশি হয় সামাজিক উন্নয়ন তত বেশি ত্বরান্বিত হয় বলে ধরে নেওয়া হয়।
কোটা জেলা
কোটা জেলা হল পশ্চিম ভারতের রাজস্থান রাজ্যের একটি জেলা। এই জেলার সদর শহর হল কোটা।
খ্রিস্টীয় দ্বাদশ শতাব্দীতে হাড়া দলপতি রাও দেব এই অঞ্চলটি জয় করেন। তিনি বুন্দি ও হাড়োতি শহরদুটি স্থাপন করেছিলেন। খ্রিস্টীয় সপ্তদশ শতাব্দীর প্রথম ভাগে মুঘল সম্রাট জাহাঙ্গিরের রাজত্বকালে বুন্দির শাসক রাও রতন সিং তাঁর পুত্র মাধো সিংকে কোটার সামন্ত নিয়োগ করেন। সেই থেকে রাজপুতদের ইতিহাস ও সংস্কৃতিতে কোটা একটি গুরুত্বপূর্ণ নাম। প্রাক-স্বাধীনতা যুগে সমাজ সংস্কারক গুরু রাধাকিশন এই জেলায় স্বাধীনতা সংগ্রামীদের সঙ্গে ব্রিটিশ সরকারের বিরুদ্ধে আন্দোলন শুরু করেছিলেন। স্বাধীনতা সংগ্রামে যোগ দেওয়ার জন্য সরকার তাঁর বিরুদ্ধে গ্রেফতারি পরোয়ানা জারি করলে তিনি কোটা ত্যাগ করেন।
কোটা জেলার উত্তরে বুন্দি জেলা, পূর্বে বরন জেলা, দক্ষিণে ঝালাওয়ার জেলা ও পশ্চিমে চিত্তোরগড় জেলা।
এই জেলা রাজস্থানের একটি গুরুত্বপূর্ণ শিক্ষাকেন্দ্র ও সার উৎপাদন কেন্দ্র। কোটা জেলার ৫০ কিলোমিটারের মধ্যে চারটি বিদ্যুৎকেন্দ্র আছে। প্রথমটি হল রাজস্থান পারমাণবিক বিদ্যুৎ কেন্দ্র। এটি কোটার কাছে রাওয়াতভাতায় অবস্থিত। দ্বিতীয়টি হল কোটা তাপবিদ্যুৎ কেন্দ্র। এটি কোটা শহরেই চম্বল নদীর ধারে অবস্থিত। তৃতীয়টি হল অন্ত গ্যাস বিদ্যুৎ কেন্দ্র। এটি কোটার পাশে বরন জেলায় অবস্থিত। চতুর্থটি হল জওহর সাগর জলবিদ্যুৎ কেন্দ্র।
২০১১ সালের জনগণনা অনুসারে, কোটা জেলার জনসংখ্যা ১,৯৫০,৪৯১। এই জনসংখ্যা মার্কিন যুক্তরষ্ট্রের লেসোথো বা নিউ মেক্সিকো রাজ্যের প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ২৩৯তম স্থানের অধিকারী। এই জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২৪.৩৫%। কোটা জেলার লিঙ্গানুপাতের হার প্রতি ১০০০ পুরুষের ৯০৬ জন মহিলা। এই জেলার সাক্ষরতার হার ৭৭.৪৮%।
ফ্রানসিস উইলিয়াম অ্যাস্টন
ফ্রানসিস উইলিয়াম অ্যাস্টন একজন ব্রিটিশ রসায়নবিজ্ঞানী ও পদার্থবিজ্ঞানী। তিনি ১৯২২ সালে রসায়নে নোবেল পুরস্কার লাভ করেন।
অ্যাস্টন ১৮৭৭ সালের ১ সেপ্তেম্বর বার্মিংহামে জন্মগ্রহণ করেন। তিনি ১৯০৯ সালে বার্মিংহাম বিশ্ববিদ্যালয়য় এ প্রভাষক হিসেবে নিযুক্ত হন। তিনি ১৯২১ সালে রয়েল সোসাইটির ফেলো নির্বাচিত হন।
নবান্ন (ভবন)
নবান্ন হল পশ্চিমবঙ্গের হাওড়া শহরের একটি সরকারি ভবন। পশ্চিমবঙ্গের রাজ্য সচিবালয় ও প্রধান প্রশাসনিক দপ্তর মহাকরণ ভবনের সংস্কারের জন্য বর্তমানে এই ভবনটি অস্থায়ীভাবে পশ্চিমবঙ্গ রাজ্য সচিবালয় হিসেবে ব্যবহৃত হচ্ছে। ২০১৩ সালের ৫ অক্টোবর এখানে সচিবালয় চালু করেন রাজ্যের মুখ্যমন্ত্রী মমতা বন্দ্যোপাধ্যায়।
নবান্ন ভবনটি ১৪ তলা উঁচু। এটিতে সরকারের বস্ত্র বিভাগ ও হুগলি রিভার ব্রিজ কমিশনারেটের (এইচআরবিসি) কার্যালয় ছিল। পূর্ত দফতর বর্তমানে এটিকে সচিবালয়ের আকার দিয়েছে। নবান্নের উপরের তলায় মুখ্যমন্ত্রীর কার্যালয় অবস্থিত
লাই শাক
লাই শাক এক প্রকারের সবজি, যার পাতা শাক হিসেবে খাওয়া হয়। এই শাকের অপর নাম "লেহু"। লাই শাক মুলত: শীতকালে চাষ করা হলেও বিশেষ ব্যবস্থায় এটি মোটামুটি সারাবছরই চাষ করা যায়।
এই শাক সবুজ বর্ণের। সাধারণত: পাহাড়িয়া এলাকার লৌহযুক্ত মাটিতে এটি উত্পন্ন হয়। এই গাছটির দৈর্ঘ্য ৮ ইঞ্চি হতে ৩০ ইঞ্চি পর্যন্ত হয়ে থাকে। অন্যান্য অনেক শাকের মতোই এটি কান্ড থেকে ভেঙে নিয়ে আসার পর ভাঙা কান্ড হতে পুনরায় নতুন গাছ গজায়।
বাংলাদেশের সিলেট, মৌলভীবাজার, হবিগঞ্জ এলাকায় এটি স্থানীয় পর্যায়ে খাওয়া হয়। এছাড়াও মণিপুরীদের নিকট এই শাক অত্যন্ত জনপ্রিয় একটি খাবার।
ম্যাক্স ফার্দিনান্দ পেরুতয
ম্যাক্স ফার্দিনান্দ পেরুতয একজন অস্ট্রীয় বংশোদ্ভূত ব্রিটিশ আণবিক জীববিজ্ঞানী। তিনি ১৯৬২ সালে রসায়নে নোবেল পুরস্কার লাভ করেন।
পেরুতয কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।
নবান্ন (নাটক)
নবান্ন হল বিজন ভট্টাচার্যের লেখা একটি বাংলা নাটক। ১৯৪৪ সালে ভারতীয় গণনাট্য ঐসংঘের প্রযোজনায় ও শম্ভু মিত্রের পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও কুমার রায়ের পরিচালনায় "নবান্ন" মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।
১৯৪৩ সালের দুর্ভিক্ষে বাংলায় ২০ লক্ষ মানুষ অনাহার, অপুষ্টি ও বিভিন্ন রোগে আক্রান্ত হয়ে প্রাণ হারিয়েছিল। নাটকের প্রধান চরিত্র প্রধান সমাদ্দার। তিনি বাংলার এক চাষি। প্রধান সমাদ্দারের পরিবার অনাহারে কেমন কষ্ট পেয়েছিল, তা-ই এই নাটকের বিষয়বস্তু।
জন কেন্ড্রেও
জন কেন্ড্রেও একজন ইংরেজ প্রাণরসায়নবিদ। তিনি ১৯৬২ সালে রসায়নে নোবেল পুরস্কার লাভ করেন।
কেন্ড্রেও অক্সফোর্ডে জন্মগ্রহণ করেন। তিনি ১৯৩৯ সালে কেমব্রিজ বিশ্ববিদ্যালয়য় এর ট্রিনিটি কলেজ থেকে রসায়নে শিক্ষা সম্পন্ন করেন।
ডরোথি মেরি হজকিন
ডরোথি মেরি হজকিন (১২ মে, ১৯১০ - ২৯ জুলাই, ১৯৯৪) ছিলেন একজন ব্রিটিশ রসায়নবিজ্ঞানী। তিনি প্রোটিন কেলাসবিদ্যার উন্নয়নের জন্য ১৯৬৪ সালে রসায়নে নোবেল পুরস্কার লাভ করেন।
ডরোথি ১৯১০ সালের ১২ মে মিশরের কায়রোতে জন্মগ্রহণ করেন। তার জন্ম নাম ডরোথি মেরি ক্রোফুট। তার পিতা জন উইন্টার ক্রোফুট (১৮৭৩-১৯৫৯) ছিলেন মিশরের শিক্ষা বিভাগের সহকারী পরিচালক এবং মাতা গ্রেস মেরি ক্রোফুট (প্রদত্ত নাম হুড) (মলি নামেও পরিচিত) (১৮৭৭-১৯৫৭) প্রত্নতাত্ত্বিক বুননে দক্ষ ছিলেন। তার পরিবার শীতকালে কায়রোতে থাকত এবং গ্রীষ্মে ইংল্যান্ডে চলে যেত। তিনি
শৈশব থেকেই ডরোথির রসায়নের প্রতি আগ্রহ ছিল এবং তার মা সকল বিজ্ঞানের প্রতি তার আগ্রহ বাড়িয়ে দেয়। তার মা মলি প্রখ্যাত উদ্ভিদবিদ ছিলেন। তার রাজ্য স্কুলের শিক্ষায় লাতিন ভাষা অন্তর্ভুক্ত ছিল না, ফলে তার অক্সব্রিজে পড়ার প্রয়োজন ছিল। লেমান স্কুলের প্রধান শিক্ষক তাকে এই প্রতিবন্ধকতা দূর করতে সাহায্য করে এবং তাকে অক্সফোর্ড বিশ্ববিদ্যালয় ভর্তি পরীক্ষায় ভালো করার উৎসাহ দেন।
১৮ বছর বয়সে তিনি অক্সফোর্ড বিশ্ববিদ্যালয় অধীনস্ত সমারভিল কলেজে রসায়ন বিষয়ে ভর্তি হন। ১৯৩২ সালে ডরোথি এই বিশ্ববিদ্যালয় থেকে তৃতীয় নারী হিসেবে প্রথম শ্রেণীতে স্নাতক সম্মান লাভ করেন।
১৯৩৩ সালে সমারভিল কলেজ থেকে রিসার্চ ফেলোশিপ লাভ করেন, এবং ১৯৩৪ সালে তিনি অক্সফোর্ডে ফিরে যান। তিনি ১৯৩৬ সালে এই কলেজের প্রথম ফেলো ও রসায়নের শিক্ষক হিসেবে নিয়োগ লাভ করেন, এবং ১৯৭৭ সাল পর্যন্ত এই পদে নিয়োজিত ছিলেন। ১৯৪০ এর দশকে তার ছাত্রী ছিলেন মার্গারেট রবার্টস, যিনি পরে ইংল্যান্ডের প্রথম নারী প্রধানমন্ত্রী মার্গারেট থ্যাচার এবং ১৯৮০ এর দশকে ডাউনিং স্ট্রিটে হজকিনের পোর্ট্রেট স্থাপন করেন।
১৯৭০ থেকে ১৯৮৮ সাল পর্যন্ত ব্রিস্টল বিশ্ববিদ্যালয়ের চ্যান্সেলর এর দায়িত্ব পালন করেন।
দক্ষিণ সিক্কিম জেলা
দক্ষিণ সিক্কিম জেলা (নেপালি: दक्षिणी सिक्किम) হল ভারতের সিক্কিম রাজ্যের একটি জেলা। এই জেলার সদর হল নামচি।
দক্ষিণ সিক্কিম জেলা ৪০০ থেকে ২০০০ মিটার উচ্চতায় অবস্থিত। তাই বছরের বেশিরভাগ সময়েই এখানকার আবহাওয়া মনোরম। এই জেলার প্রধান শহরগুলি হল নামচি, রাবাংলা, জোরথাং বাজার ও মেল্লি। মায়েনাম বন্যপ্রাণী অভয়ারণ্য এই জেলায় অবস্থিত।
এই জেলায় কিছু সমতল জমি পাওয়া যায় বলে শিল্প গড়ে উঠতে পেরেছে। রাজ্যের অন্যান্য অঞ্চলের তুলনায় এখানে ধস নামার প্রবণতা কম বলে এখানকার রাস্তাগুলির অবস্থা অপেক্ষাকৃত ভাল। নামচির কাছে সিক্কিম চা উৎপাদিত হয়। এই চায়ের জন্য দক্ষিণ সিক্কিম জেলার বিশেষ খ্যাতি রয়েছে।
২০১১ সালের জনগণনা অনুসারে, দক্ষিণ সিক্কিম জেলার জনসংখ্যা ১৪৬,৭৪২। এই জনসংখ্যা সেন্ট লুসিয়ার জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০০তম। এই জেলার জনঘনত্বের হার । দক্ষিণ সিক্কিম জেলার লিঙ্গানুপাতের হার প্রতি ১০০০ পুরুষে ৯১৪ জন। জেলার সাক্ষরতার হার ৮২.০৬%
এই জেলার অধিকাংশ বাসিন্দা নেপালি বংশোদ্ভূত। লেপচা ও ভুটিয়া উপজাতির মানুষেরা এখানকার অন্যতম গুরুত্বপূর্ণ জনগোষ্ঠী। জেলার প্রধান ভাষা নেপালি। দক্ষিণ সিক্কিম জেলা সিক্কিমের সবচেয়ে কম জনসংখ্যাবহুল অঞ্চলগুলির মধ্যে অন্যতম।
১৯৮৭ সালে দক্ষিণ সিক্কিম জেলায় মায়েনাম বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
দক্ষিণ সিক্কিম জেলা দুটি মহকুমায় বিভক্ত:
ব্র্যাক ব্যাংক লিমিটেড
ব্র্যাক ব্যাংক লিমিটেড (BRAC Bank Limited) বাংলাদেশের স্বায়ত্বশাসিত বাণিজ্যিক ব্যাংকগুলোর মধ্যে অন্যতম। এটি মূলত; বেসরকারি উন্নয়ন সংস্থা ব্র্যাক কর্তৃক পরিচালিত আর্থিক প্রতিষ্ঠান। এই ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে।
ক্ষুদ্র ও মাঝারি শিল্পকে সহায়তা দেয়ার উদ্দেশ্য নিয়ে প্রাইভেট ব্যাংক হিসেবে ব্র্যাক ব্যাংক প্রতিষ্ঠা করা হয় ৪ জুলাই, ২০০১। ফজলে হাসান আবেদ এই ব্যাংকের প্রতিষ্ঠাতা।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
ব্যাংকটির বর্তমানে (সেপ্টেম্বর, ২০১৭)
শাখা = ১৮৬ টি 
এস এম ই ইউনিট অফিস = ৪০০+ টি 
রেমিটান্স ডেলিভারি পয়েন্ট = ১৮০০ টি 
এটিএম বুথ = ৩৫০+ টি
গত ১২ বছরে ব্র্যাক ব্যাংক দেশে বিদেশে ব্যাপক সন্মান, মর্যাদা ও সুপরিচিতি পেয়েছে।
ব্যাংক- এর দর্শন ৩ P (People, Planet, Profit). ব্র্যাক ব্যাংক জনগন ও পৃথিবী –এর সুরক্ষা করার পর লাভের চিন্তা করে। ব্র্যাক ব্যাংক বিভিন্ন সেবামুলক কাজে নিয়মিতভাবে সাহায্য করে থাকে।
ব্র্যাক ব্যাংকের সহযোগী প্রতিষ্ঠান হলঃ
উত্তর ও মধ্য আন্দামান জেলা
উত্তর ও মধ্য আন্দামান জেলা হল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের তিনটি জেলার অন্যতম। এটি বঙ্গোপসাগরে অবস্থিত। মায়াবন্দর এই জেলার সদর শহর। জেলার মোট আয়তন ৩২৫১.৮৫ বর্গ কিলোমিটার।
২০০৬ সালের ১৮ অগস্ট সাবেক আন্দামান জেলা ভেঙে এই জেলা গঠিত হয়। সাবেক মায়াবন্দর মহকুমার সব কটি পঞ্চায়েত সমিতি এই জেলার অন্তর্ভুক্ত হয়েছে।, এটি রাশিয়ার ইটরুপ দ্বীপের সম আয়তনবিশিষ্ট।
উত্তর ও মধ্য আন্দামান জেলার মোট আয়তন , এটি রাশিয়ার ইটরুপ দ্বীপের সম আয়তনবিশিষ্ট।
ভারতের ২০১১ সালের জনগণনা অনুসারে, উত্তর ও মধ্য আন্দামান জেলার জনসংখ্যা ১০৫,৫৩৯। এই জনসংখ্যা টোঙ্গা রাষ্ট্রের জনসংখ্যার প্রায় সমান। ভারতের ৬৪০টি জেলার মধ্যে এই জেলার স্থান ৬১৪তম। জেলার জনঘনত্ব . জেলার লিঙ্গানুপাতের হার প্রতি ১০০০ পুরুষে ৯২৫ জন নারী। ২০০১-২০১১ দশকে এই জেলার জনসংখ্যার বৃদ্ধির হার -০.০৭%। এই জেলার সাক্ষরতার হার ৮৪.২৫%।
এই জেলার অধিকাংশ অধিবাসী বাঙালি।
উত্তর ও মধ্য আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -
২০১০ সালের হিসেব অনুসারে, জেলার প্রধান কৃষিজ ফসল হল ধান (৬৫০০ হেক্টর), নারকেল (৩৬০০ হেক্টর), রবি শস্য (২৯০০ হেক্টর), সুপারি (১৩০০ হেক্টর) ও কলা (৬৫০ হেক্টর)।
এই জেলায় তিনটি পঞ্চায়েত সমিতি আছে - দিগলিপুর, মায়াবন্দর ও রঙ্গত।
ব্যাংক আলফালাহ্
ব্যাংক আলফালাহ্ লিমিটেড পাকিস্তানের একটি প্রাইভেট ব্যাংক, যার মালিকানায় রয়েছে আবু ধাবি গ্রুপ। পাকিস্তানের ১৯৮৪ সালের কোম্পানী আইন অনুসারে এটি একটি পাবলিক লিমিটেড কোম্পানী হিসেবে ১৯৯৭ সালের ২১ জুন তারিখে নিবন্ধিত হয় এবং কার্যক্রম শুরু করে ঐ বছরেরই ১ নভেম্বর তারিখে।
১৭.৮৮ মিলিয়ন ডলার দিয়ে শামিল ব্যাংক অব বাহরাইন ক্রয়ের মাধ্যমে ২০০৫ সালের ১৬ মে থেকে এটি বাংলাদেশে তাদের কার্যক্রম শুরু করে। পাকিস্তানের বাহিরে এটিই ছিলো তাদের প্রথম ব্যাংকিং কার্যক্রমের সম্প্রসারণ।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
বর্তমানে (২০১২) পাকিস্তানের অভ্যন্তরে ব্যাংকটির শাখার সংখ্যা ৪৭১টি। এছাড়াও এটি আফগানিস্তান, বাংলাদেশ এবং বাহরাইন-এ তাদের কার্যক্রম পরিচালনা করে।